  Майя Бывальцева 2-тӥ шуркынмонэ Удмуртилэн кунлыкезлы 100 ар тырмонлы сӥзем видеолекциосын курслэн укмысэтӥ сериез. Элькунлэн революцилсь азьло но туннэ нуналозь крезьгур йылолъёсыз сярысь вералоз Удмуртиысь кун филармонилэн кивалтӥсез Алексей Фомин. Устолыкъя «На родине П.И. Чайковского» фестиваль Революцилэсь азьвыл ай Сарапул Императорской ӟуч крезьгур обществое пырись каръёс пӧлын вал. Солы луыса каре шоркарысь кырӟасьёс, пианистъёс, скрипачъёс вуылӥзы, гастрольёсын Уралэтӥ, Волгаетӥ, Каметӥ но Россилэн Уйпалтӥз гастрольёсын ветлӥсь Ӟуч Операя Эштослэсь спектакльёссэ возьматъязы. Татын вал симфони оркестр, кӧня ке хоръёс, нырысетӥез крезьгуръя школа. Берлогес крезьгуръя кык училищеос но консерваторской класс кылдӥзы. Революци бере лулчеберетлэн шор интыез Ижкар луиз. Ижкарын филармони общество кылдытэм дырысен 2020-тӥ арын 18-тӥ инвожое 90 ар тырмиз Алексей Фомин, Удмуртиысь кун филармонилэн кивалтӥсезЭлькунлэн крезьгур улоназ бадӟым ужрад луиз П. И. Чайковский нимо нырысетӥез калыккуспо конкурс, со 1958-тӥ арын ортчиз но быдэс дуннеын дано луиз. Со арын ик 6-тӥ куартолэзе, крезьгурчилэн вордскем нуналэз азьын, Воткаын музей-юртэз азьын нырысетӥзэ крезьгуро фестивалез усьтӥзы. Сое ялан ортчытъяны кенешизы. Али устолыкъя фестивальмы одно ик 7-тӥ куартолэзе – быдӟым крезьгурчилэн вордскем нуналаз – йылпумъяське. Пусйыны кулэ, фестивальлэн вань куноосыз понна крезьгурчилэн вордскем шаераз вуылон, вуоно генийлэн юртэзлэн омыреныз шокан улоназы нимысьтыз инты басьтэ Алексей Фомин, Удмуртиысь кун филармонилэн кивалтӥсезУчкисьёс тодозы, кызьы нырысетӥ фестиваль возьматонъёс ортчылӥзы, кинъёс отчы пыриськизы, кыӵе шуг-секытъёсын пумиськылӥзы сое радъясьёс, озьы ик кинохроникаысь кадръёсты адӟыны быгатозы. Тодэ вайытом, «Terra Удмуртия» ӵектос 14-тӥ коньывуонэ кутскиз. Солэн нырысетӥ выпусказ удмурт музъемъёслэн вашкалазы сярысь вераськон мынӥз. Сое 192 сюрслэсь трос адями учкиз ни. «Кыдёкысь дауръёс пушкысь»: удмурт музъемъёслэн вашкалазы Кыкетӥ выпускысь Удмуртиын корт поттон заводъёслэн кылдэмзы, Ижын но Воткаын нырысетӥ улӥсьёс сярысь тодӥмы. Сое 76 сюрс пала адями учкыны вуттӥз. Иж но Вотка заводъёс: кылдэмзы но нырысетӥ улӥсьёсыз Видеолекциосын курслэн куинетӥ серияз веразы, кызьы Ижысь заводын пыӵал тӥрлык поттыны кутскизы, кыӵе пыӵалъёс лэсьтӥзы татын XIX даурын. Та тема 119 сюрс пала адямилы тунсыко потӥз. Кызьы Ижысь заводын пыӵал поттыны кутскизы Ньылетӥез выпуск удмуртъёслэн историысьтыз тужгес шимес учырлы – Мултан ужлы – сӥземын. 124 сюрс учкисьёс тодӥзы, кызьы Росси империысь устоосыз журналистъёс, юристъёс но мер ужасьёс адямиез курбон сётэмен янгыше уськытэмъёсты утьыны выризы. Мултан уж – кызьы удмуртъёсты янгыше уськытон быдэс Росси империез зуркатӥз Витетӥяз видеолекциын ХХ даур кутсконын Ижысь но Воткаысь рабочийёслэн большевикъёслы пумитъяськонзы сярысь вераськон мынӥз. Тазэ выпускез 61 сюрс пала адями учкиз. Ижын но Воткаын пумитъяськон: бугыръяськись 1918-тӥ ар Видеолекциосын курслэн куатетӥ серияз веразы, кызьы элькунлэн уйпалаз Совето Союзысь тужгес бадӟымзэ льнозаводэз пуктыны малпало вал но малы ӵектос улонэ ӧз пыӵа. Тазэ выпускез 91 сюрс пала адями адӟиз ни. «Глазкарысь завод»: льнозаводысен уранозь Сизьыметӥез лекция Удмуртилэн Быдӟым Атыкай ож аръёсы улонэзлы сӥземын. Сое 47 сюрс адями учкыны вуттӥз. Удмуртия Быдӟым Атыкай ож аръёсы Тямысэтӥ серияз тодмо конструкторлэн Михаил Калашниковлэн но солэн валтӥсь кылдытосэзлэн адӟонзы сярысь вераськон мынӥз. Лекциез 45 сюрслэсь трос адями учкиз ни. Михаил Калашников но быдэс дуннелы тодмо автомат Азьвылъёссэ но выль выпускъёсты «Terra Удмуртия» ӵектослэн ютуб-каналысьтыз, озьы ик ивортодэъя «Удмуртия» агентстволэн сайтысьтыз но мерлыко вотэсъёсысь учке. Тегъёс: Ижкар Удмуртия история крезьгур Удмуртилэнкунлыкезлы100ар 100ар  